|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 7. разред основне школе** | | | | |
| УЏБЕНИК: **Merci 3** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 31** | | ОДЕЉЕЊЕ**:** | | ДАТУМ**:** |
| Наставна тема: | **Unité 3 – ON BOUGE !** | | | |
| Наставна јединица: | À pied, à vélo, en avion! | | | |
| Тип часа: | Обрада, утврђивање | | | |
| Циљ часа: | Усвајање и изражавање начина на који се превозе по граду | | | |
| Очекивани исходи | По завршетку часа ученици ће, у усменој и писменој комуникацији, бити способни да:   * разумеју обрађиван вокабулар у непознатом тексту; * пронађу тражене информације читањем и слушањем; * правилно користе предлоге испред израза за превозна средства | | | |
| Облик рада: | Фронтални, индивидуални, групни, у пару | | | |
| Наставне методе: | Комуникативна, вербална, текстуална, илустративна, aудиовизуелни | | | |
| Наставна средства: | Уџбеник, интернет, речник, свеска, оловка, | | | |
| Корелација са другим предметима: | Српски језик, географија | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  ( 5 минута) | Наставник замоли ученике да отворе уџбенике на страни 29. и скрене им пажњу на вокабулар у уоквиреном делу издвојеном жутом бојом, а који се односе на глаголе које изражавају кретање уз превозна средства. Наставник замоли неког од ученика да прочита све написане речи и уколико постоје речи коју не разумеју, онда им објасни знечење.  Исто тако наставник треба да објасни разлику у употеби два предлога испред превозних средстава: „***à /en“*** | | | |
| **Главни део:**  (33 минута) | Након тога, ученици треба да анализирају фотографије које се налазе у активности бр.1 и да одговоре на постављено питање у тој вежби како се особе на фотографијама превозе.  Наставник потом најављује да ће уследити вежба усменог разумевања у коjoj ученици треба да погоде која превозна средства су споменута. Да би успели да разумеју све што чују у аудио снимку, наставник исписује непознате речи на табли, да би ученици могли подробније да разумеју аудио снимак који треба да одслушају.  ***Lexique:***   * *un moyen - un transport - une voiture* * *un pied - un déplacement - conduire* * *un bateau - monter dans.... - descendre de....*   Транскрипција текста гласи:   1. *Pour aller au travail, je prends pas ma voiture, je fais toujours du vélo* 2. *Mes enfants habitent loin de l’école. Ils ne marchent pas le matin, ils prennent l’autobus avec les autres enfants du quartier.* 3. *Les samedis soir јe prends le métro pour aller à mon cours de danse. C’est très pratique !*   Наставник пише транскрипцију текста на табли и замоли ученике да то препишу у свеске, да би могли да приступе детаљнијој обради онога што су одслушали.  Приступа се читању текста и сви ученици треба да учествују у тој активности, да би усвојили понуђени вокабулар.  Активност бр.3 је вежба усмене продукције која треба да буде припремљена у пару. Наставник објасни ученицима да један ученик  поставља питање које се односи на превозно средство које особе на фотографијaма користе, а други ученик треба да коришћењем израза за превоз одговори на постављено питање, као што је приказано у уџбенику.  Очекивани одговори су:   * *Comment Manon ve-t-elle au supermarché?*   *Elle va au supermarché en bus.*   * *Comment Clément va-t-il au collège ?*   *Il va au collège en tram.*   * *Comment Léa va-t-elle au parc ?* * *Elle va au parc en voiture.* * *Comment Enzo va-t-il en voyage’*   *Il va en voyage en avion.*  И наредна активност бр.4 је вежба усмене продукције. У форми анкете, ученици у групама постављају питања својим другарима да им кажу која превозна средства користе када одлазе на одређена места. Ученици треба да забележе резултате:   * Колико ученика користи аутобус, аутомобил, трамвај * Колико њих иде пешке, бициклом, мотором или тротинетом.   У овој активвности треба да учествује што већи број ученика, да би усвојили глаголе који се користе уз превозна средствва и лексику која се односи на различита места у граду. Ученици припремају анкету по моделу који им је представљен у овој активности.  Пре него што приступе изради последње активности у овој лекцији, наставник треба да ученике упозна са новим глаголом који се појављује уоквирен цервеном бојом: „*vouloir“* и да им скрене пажњу да се иза овог глагола увек користи глагол у инфинитиву. | | | |
| **Завршни део:**  (7 минута) | Последња активност која се обрађује на часу је вежба бр.6 у којој ученици имају задатак да попуне реченице презентом глагола „*vouloir*“ и да напишу превозно средство које је приказано на илустрацији.  Домаћи задатак: радна свеска, страна 30 | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |