|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 7. разред основне школе** | | | | |
| УЏБЕНИК: **Merci 3** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 38** | | ОДЕЉЕЊЕ**:** | | ДАТУМ**:** |
| Наставна тема: | Unité 3- **ON BOUGE** | | | |
| Наставна јединица: | Projet, Réalisation de l’affiche | | | |
| Тип часа: | Утврђивање | | | |
| Циљ часа: | Оспособљавање ученика да презентују свој рад на француском језику. | | | |
| Очекивани исходи | По завршетку часа ученици ће, у усменој и писменој комуникацији, бити способни да:   * активирају способности у оквиру рада групе, да науче да обједине све информације * развијање свести о значају рада у групи | | | |
| Облик рада: | Фронтални, индивидуални, групни | | | |
| Наставне методе: | Комуникативна, вербална, текстуална, илустративна | | | |
| Наставна средства: | Уџбеник, интернет, речник, свеска, оловка, фотографије | | | |
| Корелација са другим предметима: | Српски језик, географија, грађанско васпитање | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | Наставник прегледа све што су ученици урадили код куће и уколико је њихов задатак био да заврше пројекат ван учионице, онда наставник разговара са њима о томе шта су све морали да ураде да би њихов пројекат био успешан.  Уколико постоје групе које нису завршиле пројекат код куће, онда то раде на почетку часа, стављају фотографије и текстове које су урадили, да би могли у наредном делу часа да презентују све што су припремили и да споје странице у праву репортажу.  Ученици треба да се припреме да излажу. | | | |
| **Главни део:**  (25 минута) | Почиње излагање пројеката. Свака група представља свој пројекат. У представљању треба да учествује сваки члан групе, с тим што треба да се води рачуна о томе да они ученици који су слабији говоре само у оној мери у којој је то могуће, обзиром на њихово знање.  Приликом излагања једне групе наставник треба да поставља одређена питања, као и да подстиче чланове осталих група да постављају питања у вези с одређеним појединостима пројекта. | | | |
| **Завршни део:**  (10 минута) | Приступа се оцењивању и давању мишљења о сваком пројекту који је урађен. Уколико има времена, свака група даје свој критички суд о другим пројектима, образлаже тај став и даје своју оцену о изложеним радовима. Нпр:  - ***Је pense que c’est bien, parce qu’il y a beaucoup de photos, de détails, le texte est......***  Ако наставник процени да неће бити довољно времена да и он и чланови осталих група дају своје мишљење, онда само наставник треба да оцени пројекте и да дâ своје мишљење о њима, наглашавајући све позитивне стране и указујући на пропусте, које не би требало превише да наглашава, јер је циљ израде пројекта да ученици спознају колико сами могу да ураде. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |